**Egyszerű szótöbbség**

**Előterjesztés Aparhant Község Önkormányzata Képviselő-testületének 2020. június 23-i ülése 10. napirendi pontjához:**

**Döntés az Óvoda-udvar játékeszközeinek felújításáról**

**Előadó**: Dávid Tímea polgármester

**Tisztelt Képviselő-testület!**

Aparhant Község Önkormányzata a Magyar Falu Program „Óvodai játszóudvar és közterületi játszótér fejlesztése” (MFP-OJF/2020.) című kiírás keretében pályázatot nyújtott be és 4.999.228,- Ft támogatást nyert el.

A játszóeszközök beszerzésére és telepítésére három ajánlat érkezett. A BIOHÁRS Kft. (7200 Dombóvár, Vak Bottyán u. 20.) 4.999.224,- Ft-os, a DANESZKO Kft (7940 Szentlőrinc, Váci M. u. 2.) 5.616.702,- Ft-os, az R-optimum Kft. (7632 Pécs, Olga utca 11.) 4.999.101,- Ft-os ajánlatot nyújtott be.

Az ajánlatok az előterjesztés mellékletét képezik.

Javaslom, hogy önkormányzatunk a BIOHÁRS Kft-vel kösse meg a kivitelezési szerződést, tekintettel arra, hogy összességében az ő ajánlata a legkedvezőbb, ugyanis a játékeszközök telepítése mellet a teljes tereprendezést (ütésálló talaj kialakítását) is elvégzi.

Kérem a Tisztelt Képviselő-testületet, tárgyalja meg az előterjesztést és fogadja el a határozati javaslatot!

**Határozati javaslat:**

**Aparhant Község Önkormányzata Képviselő-testületének /2020. (VI.23.) határozata az Óvoda-udvar játékeszközei felújításának kivitelezőjéről:**

Aparhant Község Önkormányzatának Képviselő-testülete a Magyar Falu Program „Óvodai játszóudvar és közterületi játszótér fejlesztése” (MFP-OJF/2020.) című kiírás keretében elnyert 4.999.228,- Ft támogatás terhére, az Aparhanti Felhőcske Óvoda udvarra történő játékeszközök telepítésére a beérkezett ajánlatok közül az összességében legjobb ajánlattevővel, a BIOHÁRS Kft. (7200 Dombóvár, Vak Bottyán u. 20., képviseli: Nyisztor Zoltánné ügyvezető) 4.999.224,- Ft vállalkozói díjért kivitelezési szerződést köt.

A Képviselő-testület felkéri Dávid Tímea polgármestert a fenti szerződés aláírására.

**Felelős:** Dávid Tímea polgármester

**Határidő:** azonnal

**Aparhant, 2020. június 16.**

**Dávid Tímea sk.**

**polgármester**